**DĖL SUTIKIMO PERIMTI ŠILALĖS RAJONO SAVIVALDYBĖS NUOSAVYBĖN VALSTYBEI NUOSAVYBĖS TEISE PRIKLAUSANTĮ ILGALAIKĮ MATERIALŲJĮ TURTĄ**

2017 m. kovo 30 d. Nr. T1-95

Šilalė

Vadovaudamasi Lietuvos Respublikos vietos savivaldos įstatymo 6 straipsnio 5, 6, 8 ir 29 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir atsižvelgdama į Kūno kultūros ir sporto departamento prie Lietuvos Respublikos Vyriausybės 2017 m. kovo 10 d. raštą Nr. S-372 ,,Dėl Šilalės rajono savivaldybės tarybos sprendimo“, Šilalės rajono savivaldybės taryba n u s p r e n d ž i a:

1. Sutikti perimti Šilalės rajono savivaldybės nuosavybėn savarankiškosioms savivaldybių funkcijoms įgyvendinti (Šilalės Dariaus ir Girėno progimnazijos (toliau – Mokykla) veiklai vykdyti) valstybei nuosavybės teise priklausantį ir šiuo metu Kūno kultūros ir sporto departamento prie Lietuvos Respublikos Vyriausybės patikėjimo teise valdomą ilgalaikį materialųjį turtą: universalią dirbtinės dangos sporto aikštelę, įrengtą prie Šilalės Dariaus ir Girėno progimnazijos, D. Poškos g. 24, Šilalė, inventorinis Nr. 3164, įsigijimo vertė – 26 996,00 Eur, likutinė vertė (2016-12-31) – 26 996,00 Eur.

2. Įgalioti Šilalės rajono savivaldybės administracijos direktorių, įsigaliojus Lietuvos Respublikos Vyriausybės nutarimui dėl sprendimo 1 punkte nurodyto turto perdavimo, Šilalės rajono savivaldybės vardu pasirašyti šio sprendimo 1 punkte nurodyto turto perdavimo ir priėmimo aktą.

3. Perduoti teisės aktų nustatyta tvarka šio sprendimo 1 punkte nurodytą turtą, perėmus jį Šilalės rajono savivaldybės nuosavybėn, Mokyklai valdyti, naudoti ir disponuoti juo patikėjimo teise.

4. Paskelbti informaciją apie šį sprendimą vietinėje spaudoje, o visą sprendimą – Šilalės rajono savivaldybės interneto svetainėje www.silale.lt.

# Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

# Meras Jonas Gudauskas